**OSOBNI ARHIVSKI FONDOVI I ZBIRKE U IZDAVAČKOJ I IZLOŽBENOJ DJELATNOSTI SVEUČILIŠNE KNJIŽNICE U SPLITU**

Mihaela Kovačić

Sveučilišna knjižnica u Splitu

mihaela.kovacic@svkst.hr

Tema izlaganja je predstavljanje osobnih arhivskih fondova i zbirki pohranjenih u *Zbirci starih knjiga i rukopisa* Sveučilišne knjižnice u Splitu (SKS) kroz njenu izdavačku i izložbenu djelatnost od 2007. – 2015. godine. Navedeni oblik predstavljanja osobnih fondova potaknuo je kako interes korisnika za njihovim raznovrsnim sadržajima tako i ograničena dostupnost informacija o njima kroz knjižnične kataloge – listićne i elektronske. Publikacije, analogne i digitalne, dostupne na mrežnim stranicama SKS-a, donose životopis i bio-bibliografiju stvaratelja osobnog fonda te analitički inventar. Prati ih klasifikacijska shema kao pomoć pri tematskom pretraživanju.

Cilj rada je ukazati da, uza sva ograničenja, navedeni način predstavljanja osobnih fondova pridonosi boljoj dostupnosti informacija u online okruženju te potvrđuje ulogu knjižnice u sveučilišnoj zajednici i široj javnosti kao partnera u nastavničkim, znanstveno-istraživačkim i brojnim drugim aktivnostima.